**În atenția responsabililor de atestare!!!**

 Conform *Regulamentului de atestare a cadrelor didactice din învățământul general, profesional tehnic și din cadrul serviciilor de asistență psihopedagogică, aprobat prin ordinul 1091 din 07.10.2020,* în perioada procesului de atestare, sesiunea 2023-2024, DÎ Hâncești solicită președinților Comisiilor de atestare din cadrul instituțiilor de învățământ să prezinte materialele aferente procesului de *atestare* din cadrul portofoliului cadrului didactic ( Anexa 6 din prezentul Regulament).

1. Cererea (Anexa nr. 4, specificați conferirea sau confirmarea gradului didactic, aprobată și semnată atât de solicitant cât și de președintele comisie de atestare);
2. Copia actului/actelor de studii;
3. Copia ultimului certificat de conferire/confirmare a gradului didactic;
4. Copia certificatului de formare continuă la didactica de specialitate care se echivalează cu 20 de credite;
5. Fișa de atestare (Anexa nr.5) – 75% din creditele acumulate pe parcursul ultimilor ani;
6. Extras din Procesul- verbal al Consiliului Pedagogic cu decizia de a admite sau a respinge cererea cadrului didactic în procesul de atestare, în condițiile prezentului Regulament;
7. Copia buletinului de identitate.

Notă: Personalul didactic care confirmă un stagiu de activitate didactică de 30 de ani în învățământ sau care a atins vârsta de pensionare își păstrează gradul didactic deținut la prezentarea următoarelor acte:

1. Cererea de păstrare a gradului didactic, conform Anexei nr.3;
2. Copia ultimului certificat de conferire/confirmare a gradului didactic;
3. Adeverința de la locul de muncă care confirmă cei 30 de ani de activitate didactică sau copia legitimației de pensionar;
4. Extras din Procesul- verbal al Consiliului Pedagogic cu privire la atestare;
5. Copia buletinului de identitate.

NOTĂ: Dosarele pentru atestare se aduc la Direcția Învățământ **doar în cazul în care cadrul didactic întrunește condițiile Regulamentului și în termenii stabiliți.**

**Termenul limită** de prezentare a dosarelor la DÎ Hîncești (Cojocaru Inga) este **15 septembrie 2023.**

Ex.Cojocaru I.

Tel026922679